stanford-oval/wikipedia huggingface dataset:
שי-רה ונסיכות הכוח
סקירת הסדרה

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 13 | 13 בנובמבר 2018 | 13 בנובמבר 2018 |
|  | 2 | 7 | 26 באפריל 2018 | 26 באפריל 2018 |
|  | 3 | 6 | 2 באוגוסט 2019 | 2 באוגוסט 2019 |
|  | 4 | 13 | 5 בנובמבר 2019 | 5 בנובמבר 2019 |
|  | 5 | 13 | 15 במאי 2020 | 15 במאי 2020 |
עלילה

פרק זה טעון שכתוב. אנא תרמו לוויקיפדיה .  הסיבה היא .
הסדרה מתרחשת בכוכב הלכת הבדיוני את'ריה, והיא מתמקדת באדורה, יתומה שגדלה ב"שבט", ארגון צבאי שמטרתו היא להביס את הנסיכות "המרושעות" ולשלוט על כל את'ריה. חברתה הטובה ביותר של אדורה היא קטרה, שגם היא חלק מהשבט.
לאחר שהפכה ל"קפטנית כוח" בשבט, אדורה מגיעה אל "היערות הלוחשים", שם היא רואה אור כחול ועוקבת אחריו אל קרחת יער. היא מוצאת שם חרב קסומה ועתיקה שהופכת אותה לנסיכה לוחמת בעלת כוחות קסם בשם שי-רה (באנגלית she-ra). כאשר היא הופכת לשי-רה שערה מתארך, נהיה בהיר יותר, עיניה זוהרות ומבנה גופה משתנה: היא נהיית חזקה יותר וגבוהה יותר.
ביער, אדורה פוגשת את הנסיכה של ממלכת הירח הבוהק, גלימר, וחברה בוו (Bow). כשהם רואים אותה הם מחליטים לקחת אותה בשבי מכיוון שהיא חלק "מהשבט", גוף שממלכת הירח הבוהק (ורוב הממלכות האחרות) מתנגדות אליו. בזמן שאדורה הייתה עם בואו וגלימר, היא מבינה ש"השבט" שיקר לה: היא גילתה שהנסיכות אינן מרושעות ואילו השבט אינו באמת פועל לטובת את'ריה. אדורה מחליטה לעזוב את חייה הישנים בשבט ולעבור למרד הנסיכות.
לכן, לאחר שהשבט שלח את קטרה להחזירה הביתה, אדורה מסרבת. היא מספרת לקטרה שהשבט שיקר להם כל הזמן הזה ומבקשת ממנה לעזוב יחד איתה. אך קטרה מסרבת, בטענה שהיא ידעה שהשבט מרושע כל הזמן הזה והיא בכל זאת לא רצתה לעזוב, וכך החברות בין קטרה ואדורה נקרעת.
לאחר מכן, במשך כל העונה הראשונה קטרה מנסה להחזיר את אדורה הביתה, בזמן שאדורה נלחמת למען המרד עם בוו וגלימר. בין השאר, אדורה, גלימר ובואו מנסים להקים מחדש את מרד הנסיכות, שהתפרק לפני יותר מ-10 שנים כתוצאה מהיעלמותו של אביה של גלימר, המלך מייקה.
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 1 | 1 | החרב (חלק 1) | The Sword (Part 1) | 13 בנובמבר 2018 |
| 2 | 2 | החרב (חלק 2) | The Sword (Part 2) | 13 בנובמבר 2018 |
| 3 | 3 | ראז | Razz | 13 בנובמבר 2018 |
| 4 | 4 | פרחים לשי-רה | Flowers for She-Ra | 13 בנובמבר 2018 |
| 5 | 5 | שער הים | The Sea Gate | 13 בנובמבר 2018 |
| 6 | 6 | כשל מערכות | System Failure | 13 בנובמבר 2018 |
| 7 | 7 | בצילה של מיסטקור | In the Shadows of Mystacor | 13 בנובמבר 2018 |
| 8 | 8 | נשף הנסיכות | Princess Prom | 13 בנובמבר 2018 |
| 9 | 9 | לא מפקירים נסיכות | No Princess Left Behind | 13 בנובמבר 2018 |
| 10 | 10 | המשואה | The Beacon | 13 בנובמבר 2018 |
| 11 | 11 | הבטחה | Promise | 13 בנובמבר 2018 |
| 12 | 12 | אור בוהק | Light Hope | 13 בנובמבר 2018 |
| 13 | 13 | הקרב על טירת הירח הבוהק | The Battle of Bright Moon | 13 בנובמבר 2018 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 14 | 1 | היער הקפוא | The Frozen Forest | 26 באפריל 2019 |
| 15 | 2 | קשרי אמת | Ties That Bind | 26 באפריל 2019 |
| 16 | 3 | סימנים | Signals | 26 באפריל 2019 |
| 17 | 4 | לזרום עם זה | Roll With It | 26 באפריל 2019 |
| 18 | 5 | סופת שלג | White Out | 26 באפריל 2019 |
| 19 | 6 | לייט ספינר | Light Spinner | 26 באפריל 2019 |
| 20 | 7 | האיחוד המשפחתי של בוו | Reunion | 26 באפריל 2019 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 21 | 1 | מחיר הכוח | The Price of Power | 2 באוגוסט 2019 |
| 22 | 2 | האנטרה | Huntara | 2 באוגוסט 2019 |
| 23 | 3 | היום הכי טוב של קטרה | Once Upon a Time in the Waste | 2 באוגוסט 2019 |
| 24 | 4 | רגע האמת | Moment of Truth | 2 באוגוסט 2019 |
| 25 | 5 | לזכור | Remember | 2 באוגוסט 2019 |
| 26 | 6 | שער הכניסה | The Portal | 2 באוגוסט 2019 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 27 | 1 | ההכתרה | The Coronation | 5 בנובמבר 2019 |
| 28 | 2 | עמק האבודים | The Valley of the Lost | 5 בנובמבר 2019 |
| 29 | 3 | פלטרינה | Flutterina | 5 בנובמבר 2019 |
| 30 | 4 | פולס | Pulse | 5 בנובמבר 2019 |
| 31 | 5 | פרוטוקול | Protocol | 5 בנובמבר 2019 |
| 32 | 6 | הנסיכה סקורפיה | Princess Scorpia | 5 בנובמבר 2019 |
| 33 | 7 | מסתורי המצולות | Mer-Mysteries | 5 בנובמבר 2019 |
| 34 | 8 | ערב בנים | Boys' Night Out | 5 בנובמבר 2019 |
| 35 | 9 | גיבורה | Hero | 5 בנובמבר 2019 |
| 36 | 10 | שברים | Fractures | 5 בנובמבר 2019 |
| 37 | 11 | אי הפרא | Beast Island | 5 בנובמבר 2019 |
| 38 | 12 | גורל (חלק 1) | (Destiny (Part 1 | 5 בנובמבר 2019 |
| 39 | 13 | גורל (חלק 2) | Destiny (Part 2) | 5 בנובמבר 2019 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 40 | 1 | הורד פריים | Horde Prime | 15 במאי 2020 |
| 41 | 2 | השקה | Launch | 15 במאי 2020 |
| 42 | 3 | מסדרונות | Corridors | 15 במאי 2020 |
| 43 | 4 | תקועים | Stranded | 15 במאי 2020 |
| 44 | 5 | להציל את החתול | Save the Cat | 15 במאי 2020 |
| 45 | 6 | לקחת שליטה | Taking Control | 15 במאי 2020 |
| 46 | 7 | סכנת פיקאבלו | The Perils of Peekablue | 15 במאי 2020 |
| 47 | 8 | ירייה באפלה | Shot in the Dark | 15 במאי 2020 |
| 48 | 9 | מעז יצא מתוק | An Ill Wind | 15 במאי 2020 |
| 49 | 10 | חזרה לאזור האימה | Return to the Fright Zone | 15 במאי 2020 |
| 50 | 11 | מערכת אל-כשל | Failsafe | 15 במאי 2020 |
| 51 | 12 | לב (חלק 1) | (Heart (Part 1 | 15 במאי 2020 |
| 52 | 13 | לב (חלק 2) | (Heart (Part 2 | 15 במאי 2020 |
פרסים

| שנה | שם הפרס | שם הקטגוריה | המועמד/המועמדת | סימוכין |
| --- | --- | --- | --- | --- |
| 2019 | פרס אמי לבידור בשעות היום | הקאסט הטוב ביותר בסדרת אנימציה/ספיישל |  |  |
| 2019 | פרס התקשורת של הליגה נגד השמצה | תוכנית המשפחה/הילדים הטובה ביותר |  |  |
| 2019 | פרס טריילר הזהב | טריילר האנימציה הטוב ביותר |  |  |
| 2020 | פרס אנני לאנימציה | המוזיקה הטובה ביותר בתוכנית טלוויזיה | המוזיקאית Sunna Wehrmeijer |  |
| 2020 | פרס איגוד מבקרי הקולנוע האמריקאי | סדרת האנימציה הטובה ביותר (Critics' Choice Television Award for Best Animated Series) |  |  |
| 2020 | פרס Casting Society of America | טלוויזיה - אנימציה | הבמאית Ania O'Hare |  |
| 2020 | פרס התקשורת של הליגה נגד השמצה | תוכנית המשפחה/הילדים הטובה ביותר |  |  |
| 2020 | פרס אמי לבידור בשעות היום | Outstanding Daytime Promotional Announcement - Network or Program |  |  |
| 2020 | אוטוסטראדל (Autostraddle) | סדרת האנימציה הטובה ביותר |  |  |
| 2020 | אוטוסטראדל (Autostraddle) | תוכנית הטלוויזיה הטובה ביותר עם מוטיבים להטביים |  |  |
| 2020 | אוטוסטראדל (Autostraddle) | הזוג האהוב ביותר - בחירת המעריצים |  |  |
| 2021 | פרס התקשורת של הליגה נגד השמצה | תוכנית המשפחה/הילדים הטובה ביותר |  |  |
| 2021 | פרס NAACP Image | סדרת האנימציה הטובה ביותר |  |  |
| 2021 | פרס אנני לאנימציה | תוכנית הטלוויזיה הטובה ביותר - ילדים |  |  |
| 2021 | פרס אנני לאנימציה | הכתיבה הטובה ביותר - טלוויזיה | אן. די. סטיבנסון |  |
| 2021 | פרס הוגו | Best Dramatic Presentation, Short Form (Hugo Award for Best Dramatic Presentation) | אן. די. סטיבנסון ג'וסי קמפבל (Josie Campbell) ג'ן בנט (Jen Bennett) קיקי מנריק (Kiki Manrique) |  |
הערות שוליים

↑  Rollin Bishop, 'She-Ra and the Princesses of Power' Receives Emmy Nomination, Comic Book, ‏March 23, 2019 (ארכיון)
↑  Rachel Yang, 'Crazy Rich Asians,' 'The Favourite' Among GLAAD Media Award Nominees, וראייטי, ‏January 25, 2019 (ארכיון)
↑  The 20th Annual Golden Trailer Award Winners, פרס טריילר הזהב (באנגלית אמריקאית) (ארכיון)
↑  Terry Flores, 'Frozen 2,' 'Missing Link' Lead 47th Annie Award Nominations, וראייטי, ‏December 2, 2019
↑  Critics' Choice Awards 2020: Fleabag, Watchmen, When They See Us, Unbelievable Among TV Nominees, TVLine, ‏December 8, 2019 (ארכיון)
↑  Hillary Lewis, Artios Awards: 'Succession,' 'Pose,' 'Dead to Me' Among Casting Society TV, Theater Nominees, הוליווד ריפורטר, ‏September 24, 2019 (ארכיון)
↑  Chris Gardner, Annie Howard, GLAAD Media Awards: 'Booksmart,' 'Bombshell,' 'Rocketman' Among Nominees, הוליווד ריפורטר, ‏January 8, 2020 (ארכיון)
↑  47th Daytime Emmy Awards nominations (ארכיון)
↑  Riese, Announcing the Winners of the Third Annual Autostraddle Gay Emmys!, אוטוסטראדל, ‏September 18, 2020 (ארכיון)
↑  Riese, Announcing the Winners of the Third Annual Autostraddle Gay Emmys!, אוטוסטראדל, ‏September 18, 2020 (ארכיון)
↑  Riese, Announcing the Winners of the Third Annual Autostraddle Gay Emmys!, אוטוסטראדל, ‏September 18, 2020 (ארכיון)
↑  The Nominees for the 32nd Annual GLAAD Media Awards, GLAAD, ‏January 28, 2021 (באנגלית) (ארכיון)
↑  Disclosure, Schitt's Creek, Sam Smith, Happiest Season, I May Destroy You, CHIKA, Veneno, Star Trek: Discovery, The Boys in the Band, The Not-Too-Late Show with Elmo among award recipients at the 32nd Annual GLAAD Media Awards, GLAAD, ‏April 8, 2021 (באנגלית) (ארכיון)
↑  Clayton Davis, Viola Davis, Tyler Perry and Regina King Up for Entertainer of the Year at 2021 NAACP Image Awards, וראייטי, ‏February 2, 2021 (באנגלית אמריקאית) (ארכיון)
↑  Terry Flores, 2021 Annie Award Nominations: 'Soul,' 'Wolfwalkers' and Netflix Lead, וראייטי, ‏March 3, 2021 (באנגלית אמריקאית) (ארכיון)
↑  2021 Hugo Awards, Worldcon - The World Science Fiction Society, ‏January 2021
| 0 | 1 | 2 |
| --- | --- | --- |
| הקודם: 2020: The Bravest Knight היי סקול מיוזיקל: המחזמר: הסדרה | פרס התקשורת של הליגה ההומו-לסבית נגד השמצה לתוכנית ילדים ונוער  2021: First Day   שי-רה ונסיכות הכוח | הבא: 2022: Power Rangers: Dino Fury   פאוור ריינג'רס: דינו זעם |
ארוחת צהריים על גורד שחקים

| --- | --- |
ארוחת צהריים על גורד שחקים
ארוחת צהריים על גורד שחקים
 מידע כללי
 תאריך יצירה:  1932 
 נתונים על היצירה
 מיקום:  בניין ג'י אי
 קואורדינטות:  40°45′32″N 73°58′46″W﻿ / ﻿40.758972222222°N 73.979388888889°W﻿ / 40.758972222222; -73.979388888889
 
"ארוחת צהריים על גורד שחקים" (באנגלית: Lunch atop a Skyscraper) הוא תצלום מפורסם בשחור-לבן שצולם במהלך הבנייה של בניין RCA (הקרוי כיום בניין קומקאסט) ברובע מנהטן שבניו יורק. בתצלום נראים 11 פועלים הסועדים ארוחת צהריים בנינוחות, כשהם יושבים על קורת מתכת של שלד הבניין הניצבת בגובה 256 מטרים, כשברקע נופה של ניו יורק.
התמונה צולמה ב־20 בספטמבר 1932, בקומה ה־69 של הבניין, כצעד של יחסי ציבור למרכז רוקפלר, שבניין ג'י אי הוא הבניין המרכזי בו. התמונה פורסמה לראשונה כעבור כשבועיים, ב־2 באוקטובר, בעיתון "ניו יורק הראלד טריביון". הפועלים יושבים ללא כל אמצעי בטיחות, ונכונותם להסתכן כך מיוחסת לשפל הגדול, שגרם לכך שעובדים הסכימו לקבל כל עבודה שהוצעה להם.
הנגטיב של התמונה וזכויות היוצרים בה שייכים כיום לחברת קורביס. זהות הצלם לא הייתה ידועה אך בשנת 2003 יוחס צילום התמונה לצ'ארלס אבטס. לדברי חברת קורביס אין ודאות בכך, משום שבעת הצילום נכחו במקום צלמים נוספים.
התצלום זכה להצלחה רבה והופיע על פוסטרים, על גלויות והודפס על חולצות. התמונה זכתה לחיקויים רבים, בהם בסדרות הטלוויזיה "החבובות", "CSI: ניו יורק" ו"חברים", ובווידאו קליפ של קייטי פרי. בישראל השתמש משרד הכלכלה בתצלום לשם פרסום תקנות חדשות לבטיחות בעבודה.
הסרט "Men at Lunch", שהופק בשנת 2012, מנסה לספר את סיפורם של הפועלים שבתמונה, בטענה שמוצאם אירי. לדברי אחרים מוצא הפועלים משוודיה.
הערות שוליים

↑   Katy Perry - WOMAN’S WORLD (Official Video), סרטון בערוץ "KatyPerryVEVO", באתר יוטיוב (אורך: 02:56)
↑   התקנות החדשות של הבטיחות בעבודה, וידאו קליפ של השיר  באתר יוטיוב
↑   "Men at Lunch", במסד הנתונים הקולנועיים IMDb (באנגלית)
 Men at Lunch, קדימון הסרט  באתר יוטיוב
בית סטיוארט

| --- | --- |

 
 מדינה:  סקוטלנד סקוטלנד
 בית האב:  שבט סטיוארט
 מייסד:  רוברט השני, מלך סקוטלנד
 השליט האחרון:  אן, מלכת בריטניה
 ראש הבית הנוכחי:  אין
 תקופת השושלת:  1371–1807 (כ־436 שנים)
 אתניות:  סקוטית
 ענפים:  שבט סטיוארט מאפין 
 
בית סטיוארט היה שושלת מלוכה אשר בניה מלכו בסקוטלנד משנת 1371, ובאנגליה ואירלנד משנת 1603 ועד 1714, פרט ל-11 שנים (1649–1660) בהן התקיימה חבר העמים של אנגליה. בין 1642 ל-1649 הייתה הממלכה נתונה במלחמת אזרחים כאשר מצד אחד המלך צ'ארלס הראשון בראש מחנה המלוכנים ובצד השני אוליבר קרומוול שעמד בראש מחנה התומכים בפרלמנט המתקומם נגד המלך.
תחת שלטונו של בית סטיוארט התרחש איחוד הכתרים כאשר ב-1603 ג'יימס השישי, מלך סקוטלנד ירש את הכתר האנגלי והאירי (כג'יימס הראשון) והיה המונרך הראשון ששלט בכל האיים הבריטיים. תחת שלטונה של נינתו אן, מלכת בריטניה אוחדו ממלכות אנגליה וסקוטלנד לממלכת בריטניה הגדולה.
אן הייתה השליטה האחרונה לבית סטיוארט ועם מותה הכתר עבר לג'ורג' הראשון, מלך בריטניה מבית הנובר שהיה נינו של ג'יימס הראשון.
בגלות המשיך להתקיים הענף הקתולי של בית סטיוארט שאיבד את השלטון במהפכה המהוללת כאשר המלך ג'יימס השני הודח. בנו ג'יימס פרנסיס אדוארד סטיוארט ונכדיו צ'ארלס אדוארד סטיוארט והנרי סטיוארט המשיכו לטעון לכתרי שלוש הממלכות והובילו מספר התקוממויות יעקוביטיות כושלות בניסיון לשוב לשלטון. בית סטיוארט נכחד כאשר הנרי נפטר ב-1807.
היסטוריה > עלייה לגדולה

וולטר סטיוארט, לורד היי סטיוארד השישי של סקוטלנד (1293-1326), התחתן עם מרג'ורי, בתו של רוברט דה ברוס (מלך סקוטלנד) וגם לקח חלק חשוב בקרב של בנקבורן ובכך צבר לטובתו מעמד גבוה. בנם רוברט היה יורש לבית ברוס, הלורד של קנינגהם ואדמות ברוס של ביורטהיל. רוברט, המוכר כרוברט השני, מלך סקוטלנד, ירש את כס המלוכה הסקוטית כאשר דודו דייוויד השני מת ללא ילדים בשנת 1371.
בשנת 1503, נין נכדו של רוברט, ג'יימס הרביעי, ניסה להבטיח שלום עם אנגליה על ידי נישואים לבתו של המלך הנרי השביעי, מרגרט טיודור. לידתו של בנם, ג'יימס החמישי, הביאה את בית סטיוארט לקו היורשים של בית טיודור וכס המלכות האנגלית.
מרגרט טיודור התחתנה לאחר מותו של ג'יימס הרביעי עם ארצ'יבלד דאגלס, רוזן אנגוס, ובתם, מרגרט דאגלס, הייתה אמו של הנרי סטיוארט, לורד דרנלי. בשנת 1565, נישא הנרי סטיוארט, לורד דרנלי לבת דודו למחצה מרי, מלכת הסקוטים, בתו של ג'יימס החמישי, מלך סקוטלנד.
אביו של הנרי סטיוארט, היה מתיו סטיוארט, רוזן לנוקס ה-4, חבר בענף דרנלי של בית סטיוארט. לנוקס היה צאצא של אלכסנדר סטיוארט, לורד היי סטיוארד ה-4 של סקוטלנד, צאצא גם של ג'יימס השני, ובכך הוא נחשב כיורש עצר מותנה של מרי. כך הנרי סטיוארט, לורד דרנלי היה קשור לאשתו מרי סטיוארט, מלכת סקוטלנד, לא רק מצד אמו אלא גם מצד אביו ובגלל הקשר הזה, יורשיה של מרי נשארו חלק מבית סטיוארט. בעקבות קבלת תואר האצולה של ג'ון סטיוארט מדרנלי על חלקו בקרב ביוז' בשנת 1421 וכן מענק האדמות שקיבל במחוז שר בצרפת, שונה שם המשפחה של שבט דרנלי-סטיוארט לכתיב הגאלי-צרפתי "stuart" (סטיוארט).
לשני בני הזוג, גם למרי, מלכת הסקוטים וגם להנרי סטיוארט, לורד דרנלי, היו טענות חזקות לכס המלכות האנגלית, דרך סבתם המשותפת, מרגרט טיודור. טענות אלו הובילו בשנת 1603, להכתרתו של בנם היחיד של הנרי ומרי סטיוארט, ג'יימס, כמלך אנגליה, סקוטלנד ואירלנד. עם זאת, היה זה איחוד פרסונלי, שבו ל-3 הממלכות היה מלך משותף אך החזיקו בממשלות, כנסיות, ומוסדות נפרדים. אכן, האיחוד הפרסונלי לא מנע התפרצות עימות מזוין, הידוע כמלחמות הבישופים, בין אנגליה סקוטלנד ב-1639. עימות זה היה חלק מהסכסוך הפוליטי והצבאי שסימן את שלטונו של צ'ארלס הראשון, מלך אנגליה, סקוטלנד ואירלנד, בנו של ג'יימס השישי מלך סקוטלנד/ג'יימס הראשון מלך אנגליה, שהגיעו לשיא בסדרה של סכסוכים הידועים כמלחמת שלוש הממלכות או כמלחמות האזרחים האנגליות ה-1 וה-2. עם המשפט וההוצאה להורג של צ'ארלס הראשון על ידי הפרלמנט האנגלי בשנת 1649, החלו 11 שנים של ממשלה רפובליקנית בראשות אוליבר קרומוול, הידועה כאינטררגנום האנגלי או הקומונוולת' של אנגליה. בתחילה, סקוטלנד הכירה בבנו של המלך המנוח, ששמו כשם אביו, צ'ארלס, כמלך סקוטלנד, אך אולצה על ידי הצבא הכובש של גנרל מונק, להיכנע ולהיכנס לקומונוולת' של קרומוול. במהלך תקופה זו, חיו אנשי בית סטיוארט בגלות ביבשת אירופה. צ'ארלס הצעיר חזר ללונדון בשנת 1660, במסגרת הרסטורציה האנגלית, וירש את שלושת כיסאותיו בשם "צ'ארלס השני, מלך אנגליה, סקוטלנד ואירלנד". ב-8 במאי 1660 הכריז הפרלמנט כי צ'ארלס השני היה המלך החוקי מאז הוצאתו להורג של אביו, צ'ארלס הראשון, בשנת 1649. "חוקתית, זה היה כאילו תשע עשרה השנים האחרונות מעולם לא קרו".
היסטוריה > נפילתו של בית סטיוארט

במונחי פיאודליזם ושושלת, ההסתמכות הסקוטית על תמיכה הצרפתית קמה לתחייה בתקופת שלטונו של צ'ארלס השני, שאמו, הנרייט מארי, הייתה אחותו של לואי השלושה עשר, מלך צרפת. אף אחותו של צ'ארלס, הנרייטה אן סטיוארט התחתנה בתוך המשפחה המלכותית הצרפתית. לצ'ארלס לא היו צאצאים חוקיים, אך צאצאיו הלא חוקיים הרבים כללו את דוכסי בוצ'לוס, דוכסי גרפטון, דוכסי סנט אלבנס ודוכסי ריצ'מונד.
קשרים צרפתיים וקתולים-נורמנים אלה התבררו כלא פופולריים באנגליה והביאו לנפילתו של בית סטיוארט, שאויביהם המשותפים היו מזוהים עם הפרוטסטנטיות. בנוסף, אחיו של צ'ארלס ויורשו בכתר, ג'יימס השביעי מלך סקוטלנד/ג'יימס השני, מלך אנגליה ניצל את העובדה שכמלך אנגליה עמד בראש הכנסייה האנגליקנית כדי למנוע ממטיפים להטיף כנגד הקתוליות. המהפכה המהוללת הביאה להדחת המלך ג'יימס לטובת בן אחותו וחתנו, ויליאם מאורנז'/ויליאם השלישי, מלך אנגליה ואשתו, בתו של ג'יימס, מרי השנייה, מלכת אנגליה. ג'יימס המשיך לטעון לכתרי אנגליה וסקוטלנד שבהם הוכתר, עודד את המרידות בשמו ונכדו צ'ארלס אדוארד סטיוארט, (הידוע גם "הנסיך היפה צ'ארלי") אף הוביל מרד כושל בשנת 1745, שבאופן אירוני הפך לסמל של מרד שמרני ורומנטיקה.
תומכיו של ג'יימס שלא הכירו בחוקיות הדחתו והמלכתם של ויליאם ומרי, נקראו יעקוביטים, שם שנבע מהצורה הלטינית של שם המלך – Yacobus. עם מותו של ג'יימס ב-16 בספטמבר 1701 היעקוביטים ראו בבנו ג'יימס (נסיך ויילס לשעבר) את המלך החדש והוא מלך תחת השם ג'יימס השלישי באנגליה ובאירלנד וג'יימס השמיני בסקוטלנד. המלך היעקוביטי זכה להכרה בחוקיות מלכותו מצרפת, מדינת האפיפיור ועוד מספר ארצות קתוליות.
ישנם המאשימים את זיהוי הכנסייה הקתולית עם בית סטיוארט בעיכוב ארוך מאוד של חוק שוויון הזכויות הקתולי 1829 עד תום היעקוביטיזם (כפי שיוצג על ידי יורשי סטיוארט ישירים). אולם ניתן להסביר את העיכוב בדעות קדומות אנטי-קתוליות שהיו מושרשות בקרב הממסד האנגליקני של אנגליה. למרות הכוונה הויגית מאחורי חוק זה, סובלנות לנתינים האיריים הקתולים, זו לא הייתה הכוונה הטורית, והדבר שיחק תפקיד במבנה הנוכחי של אירלנד.
היסטוריה > אן - המלכה האחרונה לבית סטיוארט

אן, מלכת בריטניה (1665-1714) הייתה מלכת אנגליה, סקוטלנד ואירלנד בתחילת המאה ה-18. אן נולדה ב-6 בפברואר 1665 לג'יימס, אחיו של צ'ארלס השני, מלך אנגליה, ולרעייתו הראשונה אן הייד. מבין ילדיהם של הוריה, היו אן ואחותה מרי היחידות שהגיעו לבגרות.
ב-1672 נודעה בציבור המרת דתו של אביה לקתוליות. עם זאת, אן ואחותה גודלו כפרוטסטנטיות, בהוראתו של צ'ארלס השני. ב-1683 נישאה אן לנסיך הדני הפרוטסטנטי ג'ורג', אחיו של כריסטיאן החמישי, מלך דנמרק. מרי נישאה אף היא לנסיך פרוטסטנטי, ויליאם נסיך אורנז'. אביה, ג'יימס השני, שרצה ביורש קתולי לאחר מותו, הציע לאן לרשת את הכתר אחריו אם תמיר את דתה לקתוליות, אך היא סירבה. במהפכה המהוללת הודח אביה ולשלטון עלו ויליאם השלישי, מלך אנגליה ואחותה מרי השנייה, מלכת אנגליה.
אן החלה את מלוכתה ב-8 במרץ 1702. בעקבות חקיקת חוקי האיחוד, בשנת 1707, התאחדו אנגליה וסקוטלנד סופית, הפכו לכדי ממלכה אחת, ואן הייתה למלכה הראשונה של ממלכת בריטניה הגדולה. המדינות המאוחדות הטריות לא כפו זו על זו את דפוסי אמונתן הדתית. המלכה אן מתה בשנת 1714, ללא יורש: בנה היחיד ששרד את תקופת ינקותו, הנסיך ויליאם, דוכס גלוסטר, מת מבריאות רעועה בגיל 11 בשנת 1700, עוד בטרם הכתרתה למלכה. בן דודה ג'ורג' הראשון מבית הנובר הומלך תחתה, ובזאת הסתיימה תקופת המלוכה של בית סטיוארט באנגליה. מהלך שנות שלטונה כלל התרחבות בשטחי הודו ואמריקה, וחיסול השפעת הצרפתים באזורים האלה. בריטניה הייתה למעצמה הימית והקולוניאלית הגדולה והחזקה בעולם.
כיום

סדר הירושה היעקוביטי של בית סטיוארט נגדע עם מותו של הקרדינל הנרי בנדיקט סטיוארט, אחיו של צ'ארלס אדוארד סטיוארט, בשנת 1807. פרנסיס, דוכס בוואריה הוא היורש הבכיר הנוכחי. עם זאת, לצ'ארלס השני, היו ממזרים רבים שבין צאצאיהם הנוכחיים נכללים: צ'ארלס גורדון-לנוקס, דוכס ריצ'מונד ה-10, מוריי ביוקלרק, דוכס סנט אלבנס ה-14, הנרי פיצרוי, דוכס גרפטון ה-12 וריצ'רד סקוט, דוכס בוצ'לוס ה-10. בנוסף, בנו הלא חוקי של ג'יימס השני, ג'יימס פיץ, דוכס ברוויק ה-1, יסד את בית פיצג'יימס-סטיוארט הכולל שני ענפים, אחד בצרפת ואחד בספרד. הצאצא האחרון של הענף הצרפתי מת ב-1967 ואילו הצאצאית האחרונה של ג'יימס השני, מהענף הספרדי, קאיטנה פיצג'יימס סטיוארט, דוכסית אלבה ה-18, נפטרה בנובמבר 2014.
מלכי סקוטלנד מבית סטיוארט

| דיוקן | שם | קשר משפחתי | תאריך לידה | תחילת שלטון | הכתרה | סיום שלטון | פטירה |
| --- | --- | --- | --- | --- | --- | --- | --- |
|  | רוברט השני   השרת | נכדו של רוברט הראשון | 2 במרץ 1316 | 22 בפברואר 1371 | מרץ 1371 | 19 באפריל 1390 | 19 באפריל 1390 |
|  | רוברט השלישי     המלך הנכה | בנו של רוברט השני | 1340 לערך | 19 באפריל 1390 | אוגוסט 1390 | 4 באפריל 1406 | 4 באפריל 1406 |
|  | ג'יימס הראשון | בנו של רוברט השלישי | 10 בדצמבר 1394 | 4 באפריל 1406 | 2 או 21 במאי 1424 | 21 בפברואר 1437 | 21 בפברואר 1437 |
|  | ג'יימס השני   פני הלהבה | בנו של ג'יימס הראשון | 16 באוקטובר 1430 | 21 בפברואר 1437 | 1437 | 3 באוגוסט 1460 | 3 באוגוסט 1460 |
|  | ג'יימס השלישי | בנו של ג'יימס השני | 1451 או 1452 | 3 באוגוסט 1460 | 10 באוגוסט 1460 | 11 ביוני 1488 | 11 ביוני 1488 |
|  | ג'יימס הרביעי | בנו של ג'יימס השלישי | 17 במרץ 1473 | 11 ביוני 1488 | 24 ביוני 1488 | 9 בספטמבר 1513 | 9 בספטמבר 1513 |
|  | ג'יימס החמישי | בנו של ג'יימס הרביעי | 15 באפריל 1512 | 9 בספטמבר 1513 | 21 בספטמבר 1513 | 14 בדצמבר 1542 | 14 בדצמבר 1542 |
|  | מרי סטיוארט (מרי מלכת הסקוטים, מלכת צרפת) | בתו של ג'יימס החמישי | 8 בדצמבר 1542 | 14 בדצמבר 1542 | 9 בספטמבר 1543 | 24 ביולי 1567 | 8 בפברואר 1587 |
מלכי בריטניה (אנגליה, סקוטלנד ואירלנד) מבית סטיוארט

| דיוקן | שם | ייחוס משפחתי | תאריך לידה | תחילת שלטון | תאריך הכתרה | סיום שלטון | תאריך פטירה |
| --- | --- | --- | --- | --- | --- | --- | --- |
|  | ג'יימס הראשון, מלך אנגליה  (מלך בסקוטלנד בשם ג'יימס השישי) | בנם של מרי מלכת סקוטלנד ושל הנרי סטיוארט, לורד דרנלי | 19 ביוני 1566 | 24 ביולי 1567 | 29 ביולי 1567 | 27 במרץ 1625 | 27 במרץ 1625 |
|  | צ'ארלס הראשון | בנו של ג'יימס השישי | 19 בנובמבר 1600 | 27 במרץ 1625 | 8 ביוני 1633 | 20 בינואר 1649   מוצא להורג | 20 בינואר 1649   מוצא להורג |
|  | צ'ארלס השני | בנו של צ'ארלס הראשון | 29 במאי 1630 | 30 בינואר 1649  | 1 בינואר 1651 | 1651   הודח על ידי צבאותיו של אוליבר קרומוול | 6 בפברואר 1685 |
|  | צ'ארלס השני   (השבה לשלטון) | בנו של צ'ארלס הראשון | 29 במאי 1630 | 29 במאי 1660 השבה לשלטון | 1 בינואר 1651 | 6 בפברואר 1685 | 6 בפברואר 1685 |
|  | ג'יימס השני, מלך אנגליה   (מלך בסקוטלנד כג'יימס השביעי) | בנו של צ'ארלס הראשון | 14 באוקטובר 1633 | 6 בפברואר 1685 |  | 11 באפריל 1689 | 16 בספטמבר 1701 |
|  | מרי השנייה | בתו של ג'יימס השני | 30 באפריל 1662 | 11 באפריל 1689 יחד עם ויליאם השלישי |  | 28 בדצמבר 1694 | 28 בדצמבר 1694 |
|  | ויליאם השלישי, מלך אנגליה  (ויליאם מאורנז', בסקוטלנד כונה בתואר "ויליאם השני" ובאירלנד כונה בתואר "ויליאם הראשון")  | נכדו של צ'ארלס הראשון, בעלה של מרי השנייה | 14 בנובמבר 1650 | 11 באפריל 1689 יחד עם מרי השנייה עד פטירתה בשנת 1694 |  | 8 במרץ 1702 | 8 במרץ 1702 |
|  | אן, מלכת בריטניה הגדולה הראשונה | בתו של ג'יימס השני | 6 בפברואר 1665 | 8 במרץ 1702 |  | 1 במאי 1707 חוקי האיחוד | 1 באוגוסט 1714 |
ראו גם

הרסטורציה האנגלית
המהפכה המהוללת
יעקוביטים
סדר הירושה היעקוביטי
סדר הירושה לכתר הבריטי
מלכי סקוטלנד
מלכי אנגליה
מלכי בריטניה
לקריאה נוספת

Addington, Arthur C. The Royal House of Stuart: The Descendants of King James VI of Scotland (James I of England). 3v. Charles Skilton, 1969–76
Cassavetti, Eileen. The Lion & the Lilies: The Stuarts and France. Macdonald & Jane’s, 1977